‫- סדרה תיעודית של NETFLIX -‬
‫בילדותי, זה היה מגרש המשחקים שלי.‬
‫האוקיינוס השקט, ‬ ‫האוקיינוס הגדול והעמוק ביותר בעולם.‬
‫הוא מעורר יראת כבוד, פליאה,‬
‫ולעיתים אף פחד.‬
‫האוקיינוסים חיוניים להישרדותנו ‬ ‫כמו האוויר שאנחנו נושמים.‬
‫קרוב לשמונה אחוזים ‬ ‫מהאוקיינוסים ברחבי העולם כבר מוגנים.‬
‫שמורת הטבע הימית במפרץ מונטריי ‬ ‫היא דוגמה לכך.‬
‫השמורה מתפרשת ‬ ‫על פני רבע מקו החוף של קליפורניה.‬
‫מסן פרנסיסקו שבצפון,‬
‫ועד לביג סר שבדרום…‬
‫השמורה הייחודית הזו מגנה על יותר‬ ‫מ-15 אלף קמ"ר ממימי האוקיינוס האטלנטי.‬
‫זהו מקום פופולרי עבור מבקרים…‬
‫החל מחיות בר נודדות,‬
‫ועד לתיירים שמגיעים לראות אותן.‬
‫מימיו העשירים של מפרץ מונטריי ‬ ‫מהווים מוקד משיכה חזק,‬
‫אפילו עבור החיה הגדולה ביותר בכל הזמנים.‬
‫הלווייתן הכחול המרהיב.‬
‫כל פלאי הטבע הללו, ממש בפתחה של קליפורניה.‬
‫אך האם מקומות מוגנים ומיליוני אנשים‬ ‫יכולים להתקיים יחד?‬
‫האם יש עתיד למרחבי הפרא,‬
‫כאשר הטבע משגשג עדיין לצידנו?‬
‫- מפרץ מונטריי‬ ‫שמורת הטבע הימית, ארה"ב -‬
‫לכל עונה במפרץ מונטריי דרמות משלה.‬
‫העונה הקשה מכולן היא החורף.‬
‫חודש דצמבר בפוינט אניו נואבו,‬
‫לכיוון הקצה הצפוני של השמורה.‬
‫דיונות החול המרוחקות הללו ‬ ‫שמורות למבקר הכריזמטי ביותר בקליפורניה.‬
‫פיל הים הצפוני…‬
‫הם קיבלו את שמם בשל חוטמם הארוך, ‬ ‫שבו מנופפים הזכרים כדי למשוך בת זוג.‬
‫אך בתקופה זו של השנה…‬
‫לנקבות יש דברים אחרים על הראש.‬
‫כל אם ממליטה בדרך כלל גור אחד בלבד.‬
‫הגור הזה בן ארבעה שבועות בלבד‬
‫וכבר שוקל 135 ק"ג.‬
‫הכול בזכות החלב של אימו.‬
‫מהעשירים ביותר בממלכת החיות, ‬ ‫עם 55 אחוזי שומן.‬
‫אך יש מחיר להפקת חלב כה מזין.‬
‫אחרי חודש על החוף, ‬ ‫אימו נתנה לו כל אשר יכלה.‬
‫עליה לחזור לים כדי לאכול בעצמה…‬
‫והיא לעולם לא תחזור אליו.‬
‫לראשונה בחייו, הגור נמצא ברשות עצמו.‬
‫הוא גדול מספיק כדי להיגמל מהנקה, ‬ ‫אך הוא עדיין רעב.‬
‫על כל גור לעמוד במבחן הנטישה.‬
‫רוב הגורים שנגמלו מהנקה צמים‬
‫עד שיהיו גדולים מספיק לצוד בעצמם.‬
‫אך מדי פעם, ‬ ‫מגיע גור שלא מוכן להשלים עם גורלו…‬
‫ומנסה לבצע‬
‫שוד חלב.‬
‫הדבר ידרוש עורמה ורמאות.‬
‫וגם את היכולת לשמור על פרופיל נמוך.‬
‫קל להגיד, קשה לעשות.‬
‫עליו רק להזיז את הגור הזה מדרכו.‬
‫הוא נתפס.‬
‫ייתכן שתעזור כאן הסחת דעת.‬
‫למזלו…‬
‫שני הזכרים, השוקלים שני טונות,‬ ‫רבים באופן קבוע.‬
‫כמעט.‬
‫הוא לא יכול להרשות לעצמו להילכד באמצע.‬
‫הוא ניצל בנס.‬
‫אחד מכל 40 גורים נמחץ למוות מדי שנה.‬
‫בשעה שהסדר שב על כנו‬
‫והמושבה מנמנמת לה יחד…‬
‫הוא קולט‬
‫מטרה נוחה.‬
‫אם יצליח לא להעיר את אימא.‬
‫לאט ובזהירות.‬
‫הצלחה!‬
‫האימא לא הבחינה בהחלפה ‬ ‫ומגרשת משם את הגור שלה.‬
‫גאון הפשע הצעיר הזה‬
‫מצליח לסחוב הנקה אחת נוספת.‬
‫כמו גם יתרון על פני האחרים‬ ‫כאשר ייכנס לראשונה לים באביב.‬
‫רק אחד מתוך 1,000 גורים מצליח לשלוט ‬ ‫באסטרטגיה הערמומית הזאת.‬
‫אלה שמצליחים גדלים לממדים כל כך גדולים‬
‫עד שמדענים מכנים אותם נגמלי-על.‬
‫אבל עבור רובם, החורף במונטריי ‬ ‫משמעו מעט אוכל.‬
‫ובשטחי השמורה העצומים,‬
‫קשה מאוד להשיג את הארוחה הבאה.‬
‫קטלן.‬
‫הקטלנים הם בעלי אינטליגנציה עילאית ‬ ‫והם טורפי העל של האוקיינוס.‬
‫הם חיים בקבוצות משפחתיות קטנות.‬
‫הלהקה הזו מסתמכת על חוכמתה של אימם המנוסה…‬
‫החוקרים אשר חקרו אותה ‬ ‫העניקו לה את השם "סטאר".‬
‫אחת מבנותיה של סטאר בהיריון.‬
‫נקבת הקטלן ממליטה בערך כל חמש שנים.‬
‫לכן חשוב יותר מתמיד למצוא אוכל במהרה.‬
‫אריה ים קליפורני בודד.‬
‫ארוחה אשר הייתה נחוצה ביותר ‬ ‫לסטאר ובתה ההרה.‬
‫החגיגה שלהן מסייעת ‬ ‫בחיזוק הקשרים המשפחתיים.‬
‫אך הטרף הזה לא ישביע אותן לאורך זמן.‬
‫סטאר חייבת להוביל את משפחתה ‬ ‫בחיפוש אחר טרף נוסף.‬
‫לא רק המחסור במזון הופך את עונת החורף ‬ ‫לתקופה כה קשה.‬
‫כשהגלים מתגלגלים…‬
‫ופוגשים במימי החוף הרדודים של השמורה…‬
‫הם הופכים לגלים הגדולים ‬ ‫והמוכרים ביותר בעולם.‬
‫מאבריקס.‬
‫מקום אדיר לגולשים.‬
‫אך כוחם הבלתי נלאה של הגלים ‬ ‫עלול להפוך את החוף למקום מתיש לחיות בו.‬
‫למרות שישנם מקומות אשר ניתן לתפוס בהם מחסה‬
‫אם יודעים היכן לחפש.‬
‫הנמלים המלאכותיים של מונטריי ‬ ‫שיכנו בעבר ציי סוחר‬
‫אשר העלימו את חיות הבר מהאוקיינוס‬
‫בקנה מידה תעשייתי.‬
‫מינים רבים, ‬ ‫החל מסרדינים ועד ללווייתנים הגדולים,‬
‫כמעט ונכחדו.‬
‫- כוכב מונטריי -‬
‫בשנת 1992, הכריזו על מפרץ מונטריי ‬ ‫בתור שמורת טבע ימית.‬
‫כיום, אותם נמלים מאפשרים קצת הפוגה.‬
‫מקום בו אפשר להירגע.‬
‫ולהתאושש.‬
‫לוטרת ים דרומית.‬
‫בעבר צדו אותן בשביל הפרווה שלהן‬ ‫ונותרו מהן בקושי 50.‬
‫כיום הן מוגנות, ‬ ‫ובשמורה חיות יותר מ-2,000 לוטרות.‬
‫נמל הלווייתנים הישן במוס לנדינג, ‬ ‫השוכן במרכז מפרץ מונטריי‬
‫מקבל את פניה של התוספת החדשה.‬
‫גור של לוטרת ים, בן שעות ספורות בלבד.‬
‫הוא חסר אונים לחלוטין,‬
‫כך שהוא מסתמך לגמרי על אימו.‬
‫עליה לדאוג שיהיה לו חם ושיישאר יבש.‬
‫מדובר בעבודה סביב השעון.‬
‫למרבה המזל, ‬ ‫יצרנו כמה אתרי רביצה שימושיים ביותר.‬
‫אם היא תצליח למצוא מקום בין ההמון.‬
‫וגם כשהיא מוצאת מקום פנוי…‬
‫הוא גבוה מדי.‬
‫הגיע הזמן לאכול‬
‫ולנוח בשמש החמימה.‬
‫בתור אימא טרייה, ‬ ‫היא לא יכולה סתם להישאר עם הגור שלה.‬
‫כדי להפיק חלב איכותי, ‬ ‫עליה לאכול טוב בעצמה.‬
‫וזה אומר שיהיה עליה להשאיר אותו לבד.‬
‫אך שבילי הנמל עמוסים מדי.‬
‫אז היא פוצחת בחיפוש אחר מקום שקט ויבש‬ ‫בו תוכל להחביא אותו.‬
‫מושלם.‬
‫עכשיו כשהוא בטוח,‬
‫היא מקבלת הזדמנות נדירה ביותר ‬ ‫עבור אימא טרייה.‬
‫קצת זמן לעצמה.‬
‫היא תרה אחר רכיכות ותולעים.‬
‫על אימהות מיניקות ‬ ‫להכפיל את כמות הקלוריות שהן אוכלות.‬
‫עד שייגמל מהנקה, בעוד שישה חודשים,‬
‫הוא יהיה תלוי בה שתמצא מספיק מזון לשניהם.‬
‫והתושב החדש ביותר במפרץ מונטריי‬
‫חוזר למקום בו הוא הכי רוצה להיות.‬
‫בשמורה דואגים גם לבעלי חיים ‬ ‫השוכנים מעבר לה.‬
‫זרמים חמים המגיעים מכיוון דרום‬
‫משחררים את חומם לאוויר…‬
‫מעניקים הקלה מהחורף ‬ ‫ויוצרים את התנאים המושלמים‬
‫לאורח יקר.‬
‫אל היערות המוגנים שלאורך החוף, ‬ ‫בעיר סנטה קרוז,‬
‫מגיעה הדנאית המלכותית.‬
‫היא עברה כמעט 1,600 ק"מ כדי להגיע לכאן,‬
‫כל הדרך מקנדה.‬
‫והיא לא לבדה.‬
‫מושבה שלמה תבלה כאן את החודשים הקרובים,‬
‫מוגנת מפני החורף הקשה שיש צפונה משם.‬
‫פעם, מיליונים מהן חסו בצל היער הזה.‬
‫כיום, נותר פחות מאחוז אחד,‬
‫האחרות לא שרדו את שינויי האקלים‬
‫ואת הרס בתי הגידול.‬
‫העצים הללו הם ממקומות המפלט הבודדים שלהן.‬
‫כעת, חייבת הדנאית להחזיק מעמד ‬ ‫עד שיגיע האביב.‬
‫לבסוף, לאחר המתנה ארוכה, ‬ ‫זורחת שמש חמימה יותר.‬
‫הן פורסות כנפיים כדי לספוג את החום.‬
‫והן מנופפות בכנפיים ‬ ‫כדי להעיר שרירי טיסה רדומים.‬
‫ואז, ברגע הנכון…‬
‫הן פונות אל פנים היבשת על מנת להטיל ביצים.‬
‫הדורות הבאים יעשו את דרכם חזרה לקנדה…‬
‫ויישאו איתם תקווה חדשה לעתיד המין שלהם…‬
‫תודות למתנת החום החורפי של האוקיינוס.‬
‫זוהי תזכורת לכך שמצבו התקין של האקלים שלנו‬
‫ושל האוקיינוסים קשורים האחד לשני ‬ ‫באופן הדוק.‬
‫את הגעתו של האביב ‬ ‫מסמן השינוי החל ברוחות המנשבות.‬
‫רוחות צפוניות-מזרחיות ‬ ‫גורמות לעלייה של מים קרים ממעמקי הים.‬
‫הן גם גורמות להגעתם של חומרים מזינים ‬ ‫אל המים הרדודים.‬
‫תוך שבועות ספורים,‬
‫דפוסים מהפנטים מתחילים להופיע ‬ ‫לכל אורך קו החוף.‬
‫יערות של קלפ.‬
‫האצות הענקיות הללו תומכות בקהילה תוססת…‬
‫המקום המושלם עבור לוטרות הים של מונטריי ‬ ‫לחפש בו מזון.‬
‫הקלפ מסייעות במאבק נגד שינויי האקלים‬
‫על ידי כך שהן קולטות פי 20 יותר פחמן לדונם‬ ‫מאשר היערות שעל פני הקרקע.‬
‫הלוטרה הרעבה הזו לא תמצא כאן למעלה ‬ ‫את מה שהיא מחפשת.‬
‫בבסיס הקלפ ישנו מזווה מלא אוכל טרי.‬
‫אך לא הכול לטעמה.‬
‫לוטרות ים הן בררניות באוכל.‬
‫בגיל צעיר, ‬ ‫הן מעדיפות את המזון האהוב על אימן.‬
‫חלקן אוכלות קיפודי ים דוקרניים.‬
‫אך לא הלוטרה הזאת.‬
‫היא אוהבת צדפות.‬
‫והרבה.‬
‫וכשהלוטרות צריכות להתרווח ולעכל את ארוחתן…‬
‫הן מתגלגלות בין העלים…‬
‫ומנמנמות להן מבלי להיסחף לים.‬
‫הקלפ באביב משמשות כמקום בטוח ‬ ‫עבור לוטרות רבות.‬
‫אך מעבר לשם שוכנים מים עמוקים יותר, ‬ ‫ללא מקומות מסתור.‬
‫ב‬‫מפרץ מונטריי חבויה תהום תת ימית‬
‫מרהיבה לא פחות מהגרנד קניון.‬
‫עומקה קצת יותר מ-3,000 מטרים ‬ ‫והיא מפצלת את המפרץ לשני חלקים.‬
‫כל חיה שתשחה לאורך החוף, תחצה את הקניון.‬
‫סטאר ובני משפחתה הרעבים יודעים זאת.‬
‫סטאר כבר סבתא המטפלת בגור בן חודשיים.‬
‫היא תזמנה את הגעתם לכאן כדי להציב מארב‬
‫לטרף החשוב ביותר שלהם.‬
‫כל שנה באפריל, לווייתנים אפורים ‬ ‫והגורים שלהם נודדים צפונה דרך השמורה.‬
‫הם נשארים קרוב לחוף הבטוח,‬
‫יערות הקלפ משמשים להם מקור הסוואה.‬
‫אך כאשר הם מגיעים לאמצע המפרץ…‬
‫אין להם ברירה אלא לחשוף את עצמם.‬
‫משקלם של לווייתנים אפורים בוגרים ‬ ‫הוא בערך פי שמונה ממשקלם של קטלנים.‬
‫הם גדולים מכדי להכניע אותם.‬
‫אז המטרה היא הגור הקטן יותר.‬
‫מספיק כדי להאכיל את המשפחה במשך ימים רבים.‬
‫הם משתתקים בזמן הציד.‬
‫המבוגרים הגדולים ביותר מובילים את המתקפה.‬
‫תחילה, הם נוגחים בגור…‬
‫הם פוגעים בו בעוצמה כה חזקה, ‬ ‫עד שהלווייתן האפור השוקל 900 ק"ג מורם‬
‫כמעט אל מחוץ למים.‬
‫אך אימו המגוננת משיבה מלחמה.‬
‫חבטה אחת של זנבה העצום…‬
‫עלולה להיות מכת מוות עבור הקטלן.‬
‫הם מרחיקים את הגור מאימו.‬
‫אחד אחרי השני, הם מזנקים על גבו…‬
‫ומנסים להטביע אותו.‬
‫באמצע המאבק, גור הקטלן הצעיר ביותר‬
‫כבר לומד מהגדולים ממנו.‬
‫אימו של הלווייתן האפור עדיין לא וויתרה.‬
‫היא מנסה לשמור שראשו של הגור ‬ ‫יישאר מעל פני המים.‬
‫אך היא לא יכולה להתחרות במשפחה העובדת יחד.‬
‫זהו סוף בעל חמלה.‬
‫לווייתן אחד בודד יקיים רבים אחרים.‬
‫וסטאר העבירה הלאה ‬ ‫את הכישורים הנחוצים למשפחתה כדי לשרוד.‬
‫אביב הופך לקיץ,‬ ‫ושינוי דרמטי מתרחש במזג האוויר.‬
‫כעת הים מקרר את היבשה, ‬ ‫אחרי שחימם אותה במשך כל החורף.‬
‫המים הקרים העולים ממעמקי הים ‬ ‫פוגשים באוויר הקיץ החמים…‬
‫ומתחיל להיווצר ערפל.‬
‫הוא נקרא בפי המקומיים "עצבות חודש יוני" ‬ ‫ומכסה את החוף.‬
‫בקצה הצפוני של השמורה,‬
‫הוא עוטף את גשר שער הזהב האייקוני ‬ ‫של סן פרנסיסקו.‬
‫בחודשים הקרובים, ‬ ‫הוא יביא עימו לחות נחוצה ביותר‬
‫לאורך החוף ‬ ‫אל אחת המדינות מוכות הבצורת ביותר באמריקה.‬
‫יתמוך ביערות מיתמרים.‬
‫וישמור על נוף ירוק ושופע ‬ ‫במשך החודשים החמים ביותר.‬
‫אך במשך הקיץ, בהדרגה,‬
‫אור השמש שורף את הערפל ‬ ‫ומתחיל לחמם את פני הים.‬
‫יצורים חדשים מתחילים להופיע.‬
‫חלקם עברו אלפי קילומטרים.‬
‫לווייתנים כחולים מלכותיים.‬
‫כאן הם מתחלקים לזוגות ‬ ‫בדרכם לשטחי ההזדווגות הנמצאים דרומה יותר.‬
‫דגי שמש ענקיים, ברוחב שלושה מטרים,‬
‫שוכבים על צידם כדי לספוג את קרני השמש.‬
‫גרמפוסים אפורים משחקים בינות לגלים.‬
‫ומישהו חדש ומסתורי מופיע.‬
‫נקבת עמלץ לבן.‬
‫היא בערך בת שש.‬
‫עדיין לא גדולה מספיק ‬ ‫כדי לשמור על טמפרטורת הגוף שלה.‬
‫אז היא בדרכה אל מפרץ חמים ורדוד ‬ ‫ליד סנטה קרוז…‬
‫העמוס כבר באורחי קיץ אחרים.‬
‫אך אורכה הוא מטר שמונים בלבד…‬
‫והיא מתעניינת רק באכילת דגים.‬
‫בשנים האחרונות, עשרות עמלצים לבנים צעירים‬
‫בילו כאן בתקופת הקיץ.‬
‫המקום מכונה "פארק הכרישים",‬
‫וזהו המקום הצפוני ביותר באוקיינוס האטלנטי‬
‫שבו ידוע שהחבר'ה הצעירים האלה מתאספים.‬
‫הזדמנות מעוררת השראה ‬ ‫עבור המבקרים האנושיים בשמורה‬
‫להעריך את סמלי האוקיינוס הללו.‬
‫אבל עוד לא ראינו את המחזה המרהיב ביותר ‬ ‫במפרץ מונטריי.‬
‫היכן שהשמש פוגשת בחומרים המזינים ‬ ‫העולים ממעמקי המים העשירים…‬
‫האוקיינוס משנה את צבעו לירוק.‬
‫מיליארדי אצות זעירות הנקראות פיטופלנקטון, ‬ ‫מתרבות.‬
‫הן אולי זעירות, אך התאים דמויי הצמח הללו‬
‫חיוניים לקיום החיים.‬
‫הן מפיקות יותר חמצן בכל העולם‬
‫מאשר כל יערות הגשם גם יחד.‬
‫תוך ימים ספורים, ‬ ‫נוצרת להבה ירוקה על פני האוקיינוס‬
‫אשר ניתן לראותה גם מהחלל.‬
‫התפרחות הללו הן השלב הראשון ‬ ‫בשרשרת מזון מורכבת.‬
‫בשעה שקיץ הופך לסתיו, הן גורמות לתחילתו ‬
‫של אחד מהאירועים המדהימים באוקיינוס.‬
‫בראש ובראשונה, זהובית פסיפית.‬
‫רוחבן כחצי מטר…‬
‫ואורכן כמעט ארבעה מטרים וחצי…‬
‫היצורים הללו שלא מן העולם הזה נסחפים ‬ ‫עד שמגיעים לתפרחות הפלנקטון.‬
‫ואז, בפעימות, הם נלחמים בזרם ‬ ‫כדי לפטם את עצמם.‬
‫הן יוצרות נחילים עצומים.‬
‫החל המפגש הגדול.‬
‫אנשובי מגיעים בלהקות המונות מיליונים,‬
‫וגם הם מגיעים כדי לאכול מהפלנקטון.‬
‫רוחבן של להקות הדגים הכהות והצפופות האלה‬ ‫ יכול להגיע ליותר מקילומטר וחצי.‬
‫אך גם הן חלק מהתפריט.‬
‫אריות ים קליפורניים.‬
‫ציידי אנשובי.‬
‫מאות של אריות ים.‬
‫אך מאוד קשה למצוא את להקות הדגים ‬ ‫בשטח העצום הזה.‬
‫לווייתנים גדולי סנפיר מצטרפים לציד.‬
‫הם יכולים לאתר את מיקומם המדויק ‬ ‫של האנשובי ממרחק רב.‬
‫אך זו תעלומה כיצד הם עושים זאת.‬
‫נדמה כי אריות הים יודעים ‬ ‫מה זוממים הלווייתנים.‬
‫והם שוחים בעקבותיהם.‬
‫ברגע שהם מתבייתים על הדגים…‬
‫אריות הים מסתערים.‬
‫הם מקיפים אותם.‬
‫כשהאנשובי נכנסים לפאניקה, ‬ ‫הם יוצרים כדור הדוק מאוד.‬
‫מנה בנפח של 19 אלף ליטר.‬
‫משתלם לעבוד כצוות.‬
‫להקה של אלף דולפינים‬
‫ממהרת להצטרף למכרה הזהב.‬
‫כולם יסעדו עד שלא יישאר זכר מלהקת הדגים.‬
‫הסעודה יוצאת הדופן הזו‬ ‫היא מפלאי הטבע הגדולים ביותר שיש…‬
‫הכול מתרחש בטווח ראייה ‬ ‫של חוף קליפורניה המאוכלס בצפיפות.‬
‫החיים הימיים במפרץ מונטריי ‬ ‫השתקמו באופן מדהים.‬
‫אך זו חתיכה קטנה מאוד ‬ ‫מפאזל הרבה יותר גדול.‬
‫ובכל רחבי העולם יש ירידה תלולה ‬ ‫במצבם הבריאותי של האוקיינוסים.‬
‫טמפרטורות מי הים עולות, ‬ ‫דבר המזיק למערכות אקולוגיות שלמות.‬
‫מלאי הדגים הולך וצונח, דבר הגורם להרס‬ ‫לאורך שרשרת המזון כולה.‬
‫והזיהום מחמיר‬‫,‬
‫מה שמרעיל את מי הים שלנו.‬
‫כדי להתמודד עם האיומים הללו,‬
‫עלינו להרחיב את שמורות הטבע הימיות שלנו ‬ ‫ולקשר ביניהן.‬
‫אם נגן על הנקודות החשובות באוקיינוסים,‬
‫נוכל לייצר השפעה ‬ ‫אשר תגיע הרבה מעבר לגבולות השמורה…‬
‫דבר שיעשיר את האוקיינוסים שמעבר לה ‬ ‫וגם את חיינו.‬
‫גורלם של אוקיינוסי העולם ‬ ‫משפיע על כל אחד ואחת מאיתנו.‬
‫הם מערכת קיום החיים שלנו.‬
‫בריאותנו ובריאותם כרוכים יחד.‬
‫שמורת הטבע הימית במפרץ מונטריי ‬ ‫מעניקה לנו תקווה‬
‫שלמרות שפעילות בני האדם הזיקה לאוקיינוסים,‬
‫כל עוד נבחר נכונה מעתה והלאה, ‬ ‫נוכל גם לרפא אותם.‬
‫תרגום כתוביות: תמר פימה‬